Ан-2

Ан-2 (НАТО кодтау жүйесі бойынша: Colt — «Құлыншақ», әңг. — «Жүгеріші» («Кукурузник»), «Аннушка») — кеңестік жеңіл жолаушы ұшағы. Ұшақ А. Д. Швецов жасап шығарған АШ-62ИР поршеньді қозғалтқышымен жабдықталған. Ан-2 ауылшарушылық, спорттық, әуе көлігі, жолаушы тасымалдаушы ұшақ ретінде қолданылуда және көптеген мемлекеттендің ӘӘК-нде қызметте тұр. 2012 жылға қарай 2271 Ан-2 ұшағы қолданыста тұрған, оның 1580-і Ресейде. Ұшақтардың көп бөлігі 40 жылдан аса уақыт қолданылуда, ал кейбірінің ұшу сағаты 20 мыңға жуық. Ан-2 КСРО-да, Польшада өндірілген, ал ҚХР-да ұшақ өндірісі әлі де жалғасуда. Барлығы 18 мың Ан-2 ұшағы өндірілген. Әлемнің 26 мемлекетінде қолданыста болған. Ан-3 ұшағы шығарлырғанға дейін әлемдегі ең үлкен бірмоторлы биплан болған. Әлемде 60 жылдан астам уақыт бойы өндіріліп келе жатқан жалғыз ұшақ ретінде Гиннесс рекордтар кітабына енгізілген. Тарихы Нұсқалары Кеңестік, ресейлік және украиндық Ан-2П — жолаушы тасымалдаушы (10 жұмсақ орын). Ан-2М — жаңғыртылған (бір орынды, ауылшаруашылық). Ан-2МС (ТВС-2МС) — турбовинтті ұшақ, Ан-2 ұшағының терең жаңғыртылған (С.А. Чаплыгин атындағы Сібір авиация ғылыми-зерттеу институтында) нұсқасы. Ұшаққа Honeywell TPE331-12UAN турбовинтті қозғалтқышы және бес қалақшалы ауа винті орнатылған (Жобалық жұмыстар 2011 жылы басталды, алғашқы ұшуы 2011 жылы 5 қыркүйекте болды). Ан-2ПП — өрт сөндіргіш, суға қонуға арналған қалтқы шассимен жабдықталған азаматтық ұшақ. Ан-2C — санитарлық. Салон жататын алты орынмен және ілесіп жүрушы меджұмысшыға арналған. Ан-2СХ — ауылшаруашылық (азаматтық). Ан-2Т — көліктік (1,5 т. жүк), пошталық, жүк тасымалдаушы. Салонның әрлеуінсіз және жолаушы орындарынсыз қарапайым нұсқасы). Ан-2ТП — көліктік-жолаушы тасымалдаушы. Фюзеляж борттарын жағалай 12 жолаушыға арналған қатты жиналмалы орындықтармен жабдықталған. 1960-жылдардың басында 7 ұшақ Лейпцигте қайта жабдықталды; олар тікбұрышты иллюминаторлармен, әрленген жолаушы салонымен және жұмсақ орындықтарымен ерекшеленетін. Ан-2ТД — көліктік-десанттық. Салон 12 парашютші мен олардың жүктеріне арнайы жабдықталған, борттарды жағалай орындықтармен және десант пен жүкті тастауға арналған жабдықтары бар. Ан-2Ф — аэрофототүсіруші. Қарапайым фюзеляж және автопилот бар азаматтық нұсқа. Ан-2Ф — эксперименталды артиллериялық дәлдеуші, фюзеляждың орталық секциясы әйнекті етіп жасалынған, фюзеляж үстінде пулемет орнатылған және құйрық қауырсыны екікильді етіп жасалынған (1948 жыл). Техникалық сипаттамасы Дереккөздер: www.an2plane.ru Мұрағатталған 13 наурыздың 2006 жылы. , www.ria.ru , Апаттар Aviation Safety Network жобасының онлайн базасында ұшақтардың жойылуына алып келген 618 әуе оқиғасы мен апаттар бойынша жазбалар бар, басқа себептерден тағы 66 ұшақ жойылды, барлығы 776 адам қаза тапты (2016 жылдың 2 қазанына сәйкес). Тағы қараңыз Дереккөздер Сыртқы сілтемелер